1. **O lesona mai le faatafuna’ina o Ierusalema:**
   * **O le teena o le alofa o le Atua:**
     + Sa tutulu Iesu a’o latalata atu o Ia i Ierusalema (Luka 19:41-44). Na Ia silafia o le a latou mafatia i auga e matuā talafeagai ai mo i latou, ona o lo latou lotomaaa i le teena o valaau alofa a le Atua (Mataio 23:37).
     + Na tutulu o Ia ona o lea tulaga mafatia o se mea e mafai ona fo’ia. Ona o le Atua e tumu i le alofa tele i a’i tatou, o lea e le finagalo ai ‘ia fano se tasi, ae mo tagata uma ia maua le ola e faavavau (Ioane 5:39-40; Esekielu 18:31-32).
     + O loo ta’u mai i le talafaasolopito i a’i tatou na fouvale tagata Iutaia faasaga atu i faiga sauā a Roma i le tausaga e 66. O nisi o vaega eseese o Iutaia na faasaga tau i a’i latou lava, a’o vagaia e tagata Roma le aai. Na muta nei mea uma i le tausaga e 70. Na faaumatia eTito Ierusalema ma le Malumalu. E miliona tagata Iutaia na fano.
     + Ae e leo ta’u maia e le talafaasolopito i a’i tatou pe na faapefea ona una’ina e Satani tagata Iutaia ina ia fouvale, ma tagata Roma ia taui atu ma sui. O le faatafuna’ina o Ierusalema o se galuega tuusa’o lava lea a le tiapolo. E ala i le liliuese mai le puna o le ola, na maua ai Isaraelu i se alofa mutimutivale a le fili ua na’o le faatafuna’ina ma le oti o loo latou sailiili atu i ai.
   * **O le tausiga a le Atua mo Ona tagata.**
     + Ona o Lona alofa, na tuuina atu ai e le Atua se avanoa i a’i latou uma o e e mananao ia sosola ese mai lea faatafuna’ina. Na Ia tuuina atu se faailoga: Pe afai ae siosiomia uma Ierusalema e autau o le taua, ia outou iloa ua latalata ona faatafuna’ina (Luka 21:20).
     + Na faataunuuina e Kaiasi Sesitiasi Keluse lena faailoga i le tausaga e 66. Na aveesea lea osofa’iga e le ta’ita’i o Selota o Eleasaro le atalii o Simona ma tuliloaina ai tagata Roma ma faatoilaloina i latou.
     + Oi latou uma o e na talitonu i fetalaiga a Iesu na latou faaaogaina lea lava taimi ina ua tuua Ierusalema e aunoa ma se puipuiga e sosola ese ai.
     + I ni nai masina mulimuli ane, na auina atu ai e Niro Vesipasiani ina ia tineia lea fouvalega. Mai le tausaga e 67-70, na faamautūina ai lea fouvalega.
     + E mafai ma e finagalo le Atua ia puipuia Lana fanau, e oo lava i taimi sili ona faigata (Salamo 46:1; Isa. 41:10). Peita’i, e toatele na faaumatia o latou ola ona o lo latou faamaoni i le Atua (Eperu 11:35-38).
     + Aisea e puipuia ai nisi, ae foliga mai, ua tuulafoa’ina nisi e le Atua?
2. **O lesona mai i ulua’i Kerisiano:**
   * **Faamaoni i totonu o sauaga** 
     + Sa moni lava le faamoemoe i le amataga: sa faitauafe i latou sa liua (Galuega 2:41; 4:4); aua sa folafola atu e le au faatuatua le upu ma le mana (Galuega 4:31; 5:42).
     + Ae sa le’i maua se mapu a le fili. O le faamata’u muamua (Galuega 4:17-18); ona sosoo ai lea ma faasalaga (Galuega 5:40); ae mulimuli ane o le oti (Galuega 7:59).
     + Ona o sauaga na faatupuina e Saulo, na mafua ai ona salalau le au soo (Galuega 8:1). Peita’i, e mamao lava mai le malamalama o loo alu atu, ae faafetai i le faamaoni o le au faatuatua, na susulu atu ai i se pupula e sili atu ona lauiloa i tulu’iga uma o le lalolagi (Galuega 8:4; 11:19-21; Roma 15:19; Kolose 1:23).
     + Na tuuina atu e Iesu i Lana Ekalesia se feau ma le mana e ao ona tauaveina ai (Galuega 1:8). E leai se malosi, faaletino pe faaleagaga foi, e mafai ai ona taofia ai le faalaua’iteleina ma le alu i luma o le talalelei (Mataio 16:18). “Afai ua ‘au ma i tatou le Atua, o ai se faasagatau mai i a’i tatou!” (Roma 8:31)
   * **Ia fesoasoani i e o loo mana’omia le fesoasoani:**
     + O le a se aafiaga o le talalelei i ulua’i Kerisiano (Galuega 2:42-47)?
     + Latou te talitonu i a’oa’oga faavae a Iesu
     + I le avea ai ma avefeau a Keriso, latou te faaa’oa’o ia Iesu. E ala i le tausia o manaoga oi latou oi lea siosiomaga, na latou mauaina ai le fiafia o le aai atoa.
     + E faapei ona i ai, e tatau i le Ekalesia ona i ai le alofa o le Kerisiano mo nisi, ma ia manatu mo tagata uma o loo i lo latou siosiomaga.
   * **O le alofa, o le faailoga lea o lo tatou siosiomaga:** 
     + O vaega ta’itasi o loo aafia i feteena’iga i le vateatea e tofu lava ma lona uiga: O Satani lava ia o le faaleaga ma le faaumatia; a’o le Atua o le alofa lava ia ma le toe faaleleia.
     + Oi latou uma o mulimuli i se tasi o nei vaega poo se tasi e amio a’i e tusa ma ia faataitaiga. Pe afai tatou te mulimuli i le Atua, o le a tatou faaali atu lea e ala i le alofa faaalia mo nisi (1Ioane 4:20-21).
     + Sa faatinoina e Kerisiano o le 2 & 3 o seneturi le alofa e le manatu faapito. I le taimi o faama’i tetele e lua (tausaga 160 & 265), sa latou ofoina atu la latou lava tausiga mo i latou sa aafia ai, e aunoa ma le manatu mo lo latou lava saogalemu.
     + Sa latou tuuina atu i latou lava ona o le alofa, ma sa faamanuiaina ai le miliona o tagata. Sa le’i manatu i latou i a’i latou lava, peita’i e tāua ia te’i latou Lē ua tuuina atu i ai lo latou ola, o lo latou Faaola lea: o Iesu.